Cum a fost la Kidibot Cyber Security Training

Dragii noștri Kidiboți (hackeri sau nu), uitați ce s-a întâmplat la evenimentul Kidibot Cyber Security Training, cât ne-a costat, cine a susținut financiar, plus multe poze.

Când/Unde s-a desfășurat – În 12-13 Octombrie, de la 9.30 – 14.00, la sediul CERT-RO.

Cine a fost sursă de inspirație:

Trainerul Ioan-Cosmin MIHAI (cercetător în domeniile securității și criminalității cibernetice, conferențiar, formator și speaker, conferențiar universitar în cadrul Academiei de Poliție „Al. I. Cuza”, profesor asociat al Universității Politehnica din București și Universitatea de Apărare „Carol I”, precum și profesor onorific al Universității CT, India, unde predă discipline legate de tehnologia informației, securitate și criminalitate cibernetică. Este membru fondator și vicepreședinte al Asociației Române pentru Asigurarea Securității Informației (ARASEC) ) – trainerul Kidiboților

domnul comisar Sorin Stănică, de la Prevenție de la Poliția Capitalei (care a instruit părinții)

Gazdele (toata echipa de management de la CERT-RO), care ne-au arătat cum e să fii în prima linie în războiul împotriva hackerilor care vor să atace România

3 membri din echipa campioană a României de Cyber Security (16, 17 și 25 ani)

Ministerul Comunicațiilor și Societății Informaționale (prin domnul Alexandru Petrescu)

Am avut activitate atât pentru copii, cât și pentru părinți, în ambele zile din cadrul cursului.

Pentru cei care nu au putut să ajungă, am transmis (parțial, ce-i drept), prin streaming, pe canalul Kidibot de pe Youtube, dar și pe Facebook.com/kidibot

Cât ne-a costat?

230 postere A4 color pentru 230 școli din București = 152 lei

230 scrisori printate pentru directori de școli = 26 lei

230 plicuri DL = 25 lei

230 timbre de 1.7 lei bucata = 391 lei

Facebook Ads = 100 lei

Printare diplome participanți (părinți, copii x 2, voluntari, traineri, profesori coordonatori) = 262 lei

28 pizza mari Pizza Hut = 1080 lei

25 kg banane și crănțănele = 160 lei

240 sticle ape Dorna (plată și minerală), susținut de Coca-Cola Hellenic = 480 lei

60 reviste Știință&Tehnică, ca premii, susținut de revista Știință&Tehnică = 1200 lei

Timpul trainerilor, organizatorilor, voluntarilor, angajaților CERT-RO, a campionilor de la Campionatului European de Securitate, motorină, telefoane, comfirmări, para-comfirmări, design, organizare, curent electric, stickere, etc., etc. – bonus, din partea oamenilor pasionați

Cine a susținut financiar costurile?

300 euro (1425 lei) de la Meet&Code (Asociația Techsoup), eveniment susținut la nivel european de către compania de software SAP. În România, inițiativa este coordonată de #Asociația Techsoup și susține evenimente de tehnologie și programare desfășurate în timpul Europe Code Week.

Știință&Tehnică – cu revistele drept premiu

Coca-Cola Hellenic – cu apele Dorna

OMV Petrom (prin Programul Țara Lui Andrei)

Organizatorii, trainerii, partenerii…

Am menționat că toți copii au dat examen la final, iar cei care au avut minim 70% răspunsuri corecte au primit și un Certificat de Absolvire? Peste jumătate au reușit să treacă. Bravo lor, că au fost atenți.

Mulțumim tuturor celor care au putut face aceste evenimente posibile! Dacă mai doriți, să ne spuneți. Cum ziceam, prin Kidibot vrem să schimbăm paradigma educațională în această țară. Avem nevoie de tot ajutorul pe care îl putem primi, de la donații EROU GOLD, la sponsorizări de la companii, la timpul voluntarilor și oamenilor buni din această țară. Așa putem face lucruri minunate împreună.

Vă mulțumim!

Și acum, pozele….